0226.xml
متعدد ہالی وڈ فلموں کی پیشکش ہوئی، ہریتک روشن
ممبئی ۔26ستمبر(اے پی پی) بالی وڈ اداکار ہریتک روشن نے کہا کہ انہیں متعدد ہالی وڈ فلموں کی پیشکش ہوئی ہے لیکن انہیں کوئی بھی کردار دلچسپ نہیں لگا ہے ۔ بھاری میڈیا کے مطابق اداکار ہرتیک روشن نے اپنے حالیہ انٹرویو میں کہا کہ انہیں متعدد فلمسازوں نے فلم میں ہدایتکاری کی پیشکش کی ہے لیکن انہیں کسی فلم میں بھی کردار دلچسپ نہیں لگا جسے وہ ادا کرتے تاہم مستقبل میں اگر انہیں ہالی وڈ فلموں میں ایسے کردار کی پیشکش ہوئی جو انہیں دلچسپ لگا تو وہ ضرور فلم میں کام کی حامی بھریں گے۔ اداکار کی فلم ’’ بینگ بینگ‘‘ جس میں ان کی ہیروئن کترینا کیف ہیں جلد ہی سینما گھروں میں نمائش کیلئے پیش کی جائیگی۔
APP
26.09.14
0226p.xml
ہالی وڈ میں ابھی تک دلچسپ سکرپٹ نہیں ملا،ریتک
ممبئی(وقت نیوز)بالی وڈ کے اداکارریتک روشن کا کہنا ہے کہ ہالی وڈ میں ابھی تک دلچسپ سکرپٹ نہیں ملاہے۔انہوں نے انڈوایشین نیوز سروس سے انٹرویو میں کہا کہ مجھے بےشمار ہالی وڈ فلموں میں کام کرنے کی پیشکش ہوئی ہےلیکن ہالی وڈ میں ابھی تک دلچسپ سکرپٹ ہی نہیں ملاجس پر میں کام کر سکوں۔انہوں نے کہا کہ ہالی وڈ کی بہت سی فلموں میں مجھے کام کی آفر بھی ہوئی ہےلیکن ابھی تک کوئی ایسا دلچسپ سکرپٹ نہیں ملا جس پر میں کام کر سکوں۔ انہوں نے کہا کہ "بینگ بینگ"میری زندگی کی سب سے آسان فلم ہے۔انہوں نے کہا کہ اگر کوئی شخص زندگی میں نہایت مشکل اور کٹھن حالات سے گزرا ہو تو اسے زندگی آسان لگنے لگتی ہے اور وہ ہر چیلنج کا ڈٹ کر سامنا کرتا ہے۔ریتک روشن"زندگی نہ ملے گی دوبارہ" ،"اگنی پتھ" اور "کرش3 "جیسی سپر ہٹ کے بعد اب "بینگ بینگ"میں ایک نئے روپ میں نظر آئیں گے۔میری فلم"بینگ بینگ" ایک منفرد فلم ہےاور یہ ہالی وڈ کی فلم "نائیٹ اینڈ نائٹ"سے مختلف ہے۔میں نے اس میں ایکشن سینز خود عکسبند کرائےہیں۔انہوں نے ایک سوال کے جواب میں کہا کہ میں نے فلم"بینگ بینگ"کے ایک گانے میں آنجہانی مائیکل جکیسن کا روپ دھارا ہے۔میرے لیے یہ تجربہ بہت اچھا رہا۔مجھےان کا اندازہ بہت اچھا لگتاہے۔میں چاہتا ہوں کہ یہ فلم بہت اچھا بزنس کرے۔میں پرستاروں کا خیال رکھتا ہوں۔میری کوشش ہوتی ہےکہ میں ان کےمزاج کے مطابق فلمیں کروں۔
daily_waqt
27.09.14